Coba ceritain soal Ebrahim Raisi dalam bahasa melayu

Sayyid Ebrahim Raiso-Sadati (; lahir pada 14 Disember 1960), biasa dikenali sebagai Ebrahim Raisi (, ), ialah seorang ahli politik konservatif dan berprinsip Iran, pakar undang-undang Islam, dan Presiden Iran yang terpilih berikutan kemenangan dalam pilihan raya presiden Iran 2021.

Raisi pernah berkhidmat untuk beberapa jawatan dalam sistem kehakiman Iran, seperti Timbalan Ketua Hakim (2004–2014), Peguam Negara (2014–2016), dan Ketua Hakim Negara (2019–kini). Beliau juga merupakan Qadi dan Timbalan Qadi Tehran pada tahun 1980-an dan 1990-an, yang mana beliau menyelia pembunuhan ribuan tahanan dan penentang politik. Beliau merupakan Penjaga dan Pengerusi Astan Quds Razavi, sebuah bonyad (yayasan kebajikan), dari tahun 2016 hingga 2019. Beliau ialah anggota Majlis Himpunan Pakar bagi Provinsi Khorasan Selatan, yang dipilih kali pertama pada pilihan raya 2006.

Raisi bertanding dalam pilihan raya presiden pada 2017 sebagai calon Barisan Rakyat Tentera Revolusi Islam yang konservatif. Beliau tewas kepada penyandang Presiden Hassan Rouhani yang beraliran sederhana, dengan peratusan undi 57% dan 38.3%. Raisi berjaya dalam pemilihan presiden untuk cubaan keduanya pada 2021 dengan perolehan undi 61.9%, menggantikan Hassan Rouhani, yang telah tamat had perkhidmatan.